## Odluka o osnovama za uspostavljanje ugovornog odnosa sa subjektima provođenja zdravstvene zaštite u 1991. godini

### NN 32/1991 (26.6.1991.), Odluka o osnovama za uspostavljanje ugovornog odnosa sa subjektima provođenja zdravstvene zaštite u 1991. godini

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi ovlasti Skupštine Republičkog fonda zdravstvenog osiguranja
i zdravstva Hrvatske iz članka 2. Odluke o izmjeni Odluke o osnovama za
uspostavljanje ugovornih odnosa sa subjektima provođenja zdravstvene zaštite,
Izvršni odbor Skupštine Republičkog fonda na sjednici održanoj 20. lipnja
1991. godine, utvrdio je pročišćeni tekst Odluke o osnovama za uspostavljanje
ugovornog odnosa s subjektima provođenja zdravstvene zaštite u 1991. godini.

Pročišćeni tekst Odluke o osnovama za uspostavljanje ugovornog odnosa
sa subjektima provođenja zdravstvene zaštite u 1991. godini, obuhvaća Odluku
o osnovama za uspostavljanje ugovornog odnosa sa subjektima provođenja
zdravstvene zaštite u 1991. godini, klasa: 430-02/9101/178 od 14. III.1991.
godine. kao i njene izmjene i dopune od 27. V. 1991. godine.

## ODLUKA

### o osnovama za uspostavljanje ugovornog odnosa sa subjektima provođenja zdravstvene zaštite u 1991. godini

### (pročiščeni tekst)

Članak 1.

Utvrđuju se osnove za uspostavljanje ugovornog odnosa sa subjektima
provođenja zdravstvene zaštite za područje Republičkog fonda zdravstvenog
osiguranja i zdravstva Hrvatske u 1991. godini i to:

1. Za primarnu zdravstvenu zaštitu za područje Ispostave Zagreb :

a) osnovicu predstavlja dogovoreni Program rada za 1990. godinu

b) osnovicu za ugovaranje Programa rada za razdoblje I - III 1991. godine.
predstavlja 1/4 izvršenog Programa rada utvrđenog pod 1a),

c) cijena Programa utvrđenog pod 1b), utvrđuje se na osnovi prosječne
cijene Programa rada za 1990. godinu, korigirane s faktorom 1,3,

d) cijena Programa za dijagnostičke jedinice u primarnoj zdravstvenoj
zaštiti (Rtg i laboratorijska djelatnost), utvrđuje se na osnovi prosječne
cijene Programa rada za 1990. godinu, korigirane s faktorom 1,3,

e) cijena programa za dežurstvo u primarnoj zdravstvenoj zaštiti, utvrđuje
se na jedinstven način kako je to navedeno pod 1d),

f) naknada za polikliničko-konzilijarne zdravstvene usluge koje nisu
obuhvačene pod 1d), obavljene u domu zdravlja obračunava se prema vrstama
i količini izvršenih usluga te cijenama iz važećeg Cjenika iz 1990. godine
do 31.III.1991. godine, a od 1. IV.1991. godine nadalje po Cjeniku zdravstvenih
usluga Republičkog fonda (objavljenog u "Narodnim novinama",
broj 17/91), i Izmjenama i dopunama Cjenika zdravstvenih usluga za 1991.
godinu.

2. Za polikliničko-konzilijarnu i stacioniranu zdravstvenu zaštitu za
područje Ispostave Zagreb:

a) osnovicu predstavlja dogovoreni Program rada za 1990. godinu,

b) osnovica utvrđena pod 2a korigira se na više ili manje. prema iskazanom
obračunu za 1990. godinu,

c) osnovica za utvrđivanje Programa rada za razdoblje 1.VI 1991. godine.
predstavlja polovicu izvršenog Programa utvrdenog pod 2b.

d) prosječna cijena b. o. dana za 1990. godinu, utvrđuje se prema odredbama
SAS-a o slobodnoj razmjeni rada zaključenog za 1990. godinu između zdravstvene
organizacije i nadležnog SIZ-a

e) cijena b. o. dana za ugovaranje zdravstvene zaštite I - VI, utvrđuje
se korekcijom cijena utvrđenih pod 2d), s faktorom 1,3,

f) osnovica programa polikliničko-konzilijarne zdravstvene zaštite za
I - VI 1991. godine, utvrđuje se prema izvršenju i obračunu Programa rada
za 1990. godinu. na način da se izvršeni program podijeli sa 12, te dobiveni
iznos pomnoži sa 6, kako bi se dobila osnovica Programa za razdoblje I
- VI 1991. godine,

g) vrijednost programa polikliničko-konzilijarne zdravstvene zaštite
za razdoblje I - VI, utvrđuje se primjenom osnovice utvrđene pod 2f), korigirana
s faktorom 1.3,

h) naknada za usluge stacionarne i polikliničko-konzilijarne zdravstvene
zaštite pružene osiguranicima Republičkog fonda izvan područja Ispostave
grada, utvrđuje se na osnovi vrste i opsega izvršenih usluga, te cijena
iz važećeg Cjenika za 1990. godinu do 31. III. 1991. godine, a poćev od
1. IV.1991. godine prema cijenama iz Cjenika zdravstvenih usluga za 1991.
godinu ("Narodne novine", br. 17/91) i Izmjenama i dopunama Cjenika
zdravstvenih usluga za 1991. godinu.

3. Za primarnu, polikliničko-konzilijarnu i stacionarnu zdravstvenu
zaštitu izvan područja Ispostave Zagreb, za područje Republičkog fonda:

a) osnovica i visina naknade za razdoblje I - III t991. i razdoblje
I - IV 1991. godine za zdravstvene organizacije s područja matične ispostave,
utvrđuje se na način kako jeto utvrđeno za Ispostavu Zagreb pod točkom
od 1a do 1e i točkama od 2a do 2g ovog članka,

b) osnovica i visina naknade za razdoblje I - IV 199t. godine za zdravstvene
organizacije, za pružene zdravstvene usluge osiguranicima Republičkog fonda
izvan područja matične ispostave, utvrđuje se na način kako je to utvrđeno
za Ispostavu Zagreb, pod točkom 1f i toćkom 2h ovog članka.

4. Za primarnu zdravstvenu zaštitu za područje matične ispostave osnovica
i visina naknade utvrđuje se za razdoblje od 1. IV. - 31. XII. 1991. godine
na način:

a) za primarnu zdravstvenu zaštitu prosječna vrijednost tima opće medicine.
gdje na jedan tim dolazi prosječno 1.700 osiguranika, utvrđuje se u iznosu
od 672.000,00 dinara godišnje,

b) na osnovi prosječne vrijednosti tima opće medicine utvrdene pod 4a
utvrđuje se vrijednost timova za sve djelatnosti primarne zdravstvene zaštite,
množenjem prosječne vrijednosti tima opće medicine, koeficijentima razlike
vrijednosti ovog tima i kadrovskog normativa timova i materijalnih rashoda
za ostale djelatnosti primarne zdravstvene zaštite,

c) vrijednost programa za svaku djelatnost primarne zdravstvene zaštite,
utvrđuje se množenjem broja timova s odgovarajućom kalkulativnom vrijednošću
tima utvrđenog pod 4b,

d) broj timova utvrđuje se na osnovi broja osiguranika koji su prihvatili
liječnike - domova zdravlja, medicinskih centara ili privatne liječnike
kao izabrane liječnike. te normativa broja osiguranika na jedan tim, utvrđenog
za odgovarajuće djelatnosti primarne zdravstvene zaštite.

5. Za polikliničko-komilijarnu zdravstvenu zaštitu za razdoblje od 1.
VII. do 31. XII.1991. godine, a za područje matične ispostave, visina naknase
utvrđuje se na način da se izvršene zdravstvene usluge obračunavaju prema
vrstama i opsegu usluga po cijenama iz Cjenika zdravstvenih usluga za 1991.
godinu ("Narodne novine", br.17/91) i Izmjenama i dopunama Cjenika
zdravstvenih usluga za 1991. godinu.

6. Za stacionarnu zdravstvenu zaštitu za područje matične ispostave,
visina naknade za razdoblje od 1. VII. do 31. XII.1991. godine za izvršene
zdravstvene usluge utvrđuje se na način, da se naknada obračunva na osnovi
dogovorenog programa rada za 1991. godinu. kojim će biti utvrđen broj slučajeva
prosječno trajanje liječenja i ukupan broj

dana kvantifikacijom po cijeni, b. o. dana iz Cjenika zdravstvenih usluga
za 1991. godinu ("Narodne novine", broj 17/91) i Izmjenama i
dopunama Cjenika zdravstvenih usluga za 1991. godinu.

7. Za primarnu. polikliničko-konzilijarnu i stacionarnu zdravstvenu
zaštttu. za pružene zdravstvene usluge osiguranicima Republičkog fonda
zdravstva izvan područja matične ispostave osnovica i visine naknade utvrđuje
se na način:

a) za primarnu zdravstvenu zaštitu izvršene zdravstvene usluge obračunavaju
se prema količini izvršenih zdravstvenih usluga po cijenama iz Cjenika
zdravstvenih usluga za 1991. godinu ("Narodne novine". br.17/91)
i Izmjenama i dopunama Cjenika zdravstvenih usluga za 1991. godinu,

b) za polikliničko-konzilijarnu i stacionarnu zdravstvenu zaštitu, izvršene
zdravstvene usluge obračunavaju se prema vrstama i količini izvršenih usluga
po cijenama iz Cjenika zdravstvenih usluga za 1991. godinu ("Narodne
novine". br. 17/91) i Izmjenama i dopunama Cjenika zdravstvenih usluga
za 1991. godinu.

8. Za specijalne bolnice i rehabilitacijske centre:

a) u slulčajevima kada je s organizacijom zdravstva za 1990. godinu
bio dogovoren program rada za 1991. godinu. utvrđuje se na način utvrđen
pod točkom 1. i 2. (polikliničko-konzilijarna i stacionarna zdravstvena
zaštita za područje Ispostave Zagreb).

b) u slučajevima kada je organizacija zdravstva iz 1990. godine obračunavala
naknadu na osnovi vrsta i količina izvršenih usluga te cijena zdravstvenih
usluga naknada za usluge izvršene u 1991. godini, obračunavat će se na
osnovi vrsta i količina izvršenih usluga te cijena iz Cjenika zdravstvenih
usluga za 1991. godinu ("Narodne novine" br.17/91) i Izmjenama
i dopunama Cjenika zdravstvenih usluga za 1991. godinu.

9. Za socijalne ustanove:

a) za 1991. godinu, uspostavlja se ugovorni odnos samo za kućnu njegu
do 30. IX 1991. godine i dobrovoljno davanje krvi,

b) osnovu za uspostavljanje ugovornog odnosa predstavlja program rada
ponuđen Republičkom fondu za 1991. godinu,

c) vrijednost programa rada utvrđuje se na osnovi broja sati iz ponuđenog
programa rada te vrijednosti sata rada i naknade po bočici date krvi dobrovoljnih
davalaca.

10. Za specijalne zavode:

a) ugovorni odnosi za t991. godinu. uspostavljaju se na osnovi ponuđenog
i prethodno valoriziranog programa rada,

b) vrijednost programa rada utvrđuje se na osnovi prosječne vrijednosti
programa rada za 1990. godinu, korigirane s faktorom 1,3.

Članak 2

Ova odluka stupa na snagu osmog dana od dana objave u "Narodnim
novinama", a primjenjuje se od 1. siječnja 1991. godine.

Klasa: 430-02/91-011668

Urbroj : 338-24-91-1

Zagreb, 27. svibnja 1991.

Predsjednik Izvršnog odbora Skupštine Republičkog fonda

**prof. dr. sci. Mate Granić, v. r.**

Odluka, NN 32/1991-892
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)